Det bekræfter Lars Barfoed over for DR Nyheder: - Det er jo åbenlyst, at der er forskellige konservative, der diskuterer partiets situation. Det ville jo være mærkeligt, hvis ikke også folketingsgruppen synes de skulle deltage i det, så det gør de da sikkert, siger han til DR Nyheder. Barfoed bliver selv nævnt som mulig ny formand og hans bagland har ført an i kritikken af Lene Espersen, men han vil ikke forholde sig til om han kandiderer til posten. - Jeg har sagt det, jeg ønsker at sige om den sag: Altså at jeg støtter og bakker helt om Lene Espersen, som er en god kammerat, siger Lars Barfoed. Lene Espersen vender i aften tilbage til Danmark efter et dialogmøde i Qatar, hvor udenrigsministrene fra Q8 og en række lande i Mellemøsten deltager.

Opsummering:
De konservative folketingsmedlemmer taler nu åbent om Lene Espersens fortsatte formandskab af Det Konservative Folkeparti.
   